GRADSKO KAZALIŠTE MLADIH, SPLIT

Trg Republike 1

**Zapisnik četvrte sjednice Kazališnog vijeća GKM-a**

Sjednica Kazališnog vijeća GKM-a održana je 3. svibnja 2022. u Baletnoj dvorani s početkom u 17.00.

Prisutni:

1. Siniša Novković, predsjednik Vijeća
2. Vinko Mihanović, potpredsjednik Vijeća
3. Zlatko Aljinović, član Vijeća (sudjeluje telefonski)
4. Željana Cvitanović, članica Vijeća
5. Marija Dukić, članica Vijeća
6. Ivo Perkušić, ravnatelj
7. Mirza Banović, voditeljica računovodstva

**Dnevni red**

1. Usvajanje Zapisnika 3. sjednice Kazališnog vijeća
2. Razmatranje tromjesečnog programskog izvješća za razdoblje 1. siječnja – 31. ožujka 2022.
3. Razmatranje tromjesečnog financijskog izvješća za razdoblje 1. siječnja – 31. ožujka 2022.
4. Usvajanje odluke o raspodjeli rezultata
5. Razmatranje i odlučivanje prijedloga Grada za snimanje sjednica KV-a
6. Razno

Prije početka sjednice, Predsjednik Vijeća utvrđuje postojanje kvoruma.

Ad 1) Zapisnik 3. sjednice usvaja se jednoglasno.

Ad 2) Ivo Perkušić iznosi podatak o ukupno 45 izvedbi, uključujući gostovanja, te naglašava da je rezultatom zadovoljan.

Tijekom prva tri mjeseca 2022. Gradsko kazalište mladih realiziralo je sljedeće predstave: „Ivica i Marica“ – 4 izvedbe, „Poštarska bajka“ – 6 izvedbi, „Priče iz davnine“ – 7 izvedbi, „Od atoma do stanice“ – 3 izvedbe, „Psi, pare, pištolji“ – 2 izvedbe , „Crvenkapica“– 5 izvedbi, „Prve dame“ – 3 izvedbe , „Cabaret Splićanke“ – 3 izvedbe , „Carevo novo ruho“ – 4 izvedbe; gostujuće predstave: „Prvi muževi se bacaju u vodu“ – 2 izvedbe, te po jedna izvedba predstava „Varaš ga, ne ostavljaš ga“ i „Tramvaj zvan žudnja“. Tijekom ovog razdoblja glumački ansambl Gradskog kazališta mladih ukupno je odigrao 37 izvedbi, a četiri su izvedbe gostujućih predstava.

Polaznici Dramskog studija za djecu i mladež GKM-a realizirali su četiri javna sata (javna prezentacija rada).

Dakle, u razdoblju od 1. siječnja do 31. ožujka 2022. Gradsko kazalište mladih ostvarilo je 41 izvedbu 12 različitih predstava. Uz navedeno, kazalište je realiziralo četiri nastupa svojih studija za djecu i mladež, što čini sveukupno 45 izvedbi.

Ad 3) Mirza Banović detaljnije objašnjava prihode i rashode koje su vijećnici\_e dobili u pripremnoj dokumentaciji. U izvještajnom razdoblju ostvareni su ukupni prihodi u iznosu od 1.029.778,52 kn, a rashodi u ukupnom iznosu od 1.015.863,17 kn, tako da je ostvaren višak prihoda u iznosu od 13.915,35 kn, uz napomenu da je dio autorskih honorara koji su knjiženi kao rashod u prvom kvartalu doznačen od strane Grada, dakle, evidentiran kao prihod 4. 4. 2022. u iznosu od 25.286,85 kn. Manjak prihoda za pokriće u sljedećem razdoblju iznosi 72.744,95 kn. U promatranom razdoblju ostvareno je dovoljno prihoda za pokriće rashoda tekućeg razdoblja, te za pokriće prenesenog manjka u iznosu od 13.915,35 kn.

Ad 4) Odgađa se usvajanje odluke za sljedeću sjednicu zbog naknadno dostavljenih materijala.

Ad 5) Odgađa se razmatranje prijedloga za sljedeću sjednicu zbog naknadno dostavljenih materijala.

Sjednica je završila u 17.45.

Siniša Novković, predsjednik Vijeća

 \_\_\_\_\_\_\_\_\_\_\_\_\_\_\_\_\_\_\_\_\_\_

Marija Dukić, zapisničarka

 \_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/22-01/76

Urbroj: 2181-110-22-1

Split, 3. svibnja 2022.